המשטרה הבהירה מראש שלא תאפשר תהלוכות לאחר ההפגנה בתל אביב. כעת מודיעה המשטרה: מאפשרים ומאבטחים את התהלוכות | הפגנות שמאל מתקיימות כעת גם ברחוב בלפור בירושלים, ובקיסריה | בליכוד תוקפים את ערוצי התקשורת: ערוצים 12 ו-13 "ממשיכים לשמש זרוע תעמולה להפגנות השמאל האנרכיסיטיות"
הפגנת השמאל בתל אביב יוצאת ברגעים אלו מהתחום שהוגדר לה על ידי המשטרה – גן צ'ארלס קלור, ומחלקת למספר תהלוכות. זאת למרות הודעה מתחילת הערב בה הבהירה משטרת ישראל כי לא תאפשר תהלוכות כאלו, כיון שלא הוגשה בקשה לאשר אותן. "תהלוכה שכזו", נמסר מהמשטרה, "ככל שתתהווה, תהיה בלתי חוקית והאחריות הנה על מארגני המחאה".
כעת נראה שמישהו במשטרה החליט לשנות מדיניות. בהודעה שנמסרה לפני זמן קצר מטעם משטרת ישראל נמסר כי "על אף שהתהלוכה לא תואמה מראש כנדרש ע"פ חוק, המשטרה מלווה ומאבטחת את התהלוכה. המשטרה מצפה מציבור המשתתפים בתהלוכה, להישמע להוראות המשטרה ולהימנע מהפרת הסדר הציבורי וכן לשמור על תקנות שעת חירום של משרד הבריאות".
הפגנות שמאל כנגד ראש הממשלה נתניהו מתקיימות כעת גם באזור מעונו הרשמי של ראש הממשלה בירושלים, וכן באזור ביתו הפרטי של ראש הממשלה בקיסריה.
"הבקשה נדחית". השופט מנץ.